b'\n_START_ARTICLE_\nEsvatini\n_START_SECTION_\nZgodovina\n_START_PARAGRAPH_\nBantujsko pleme Swazi se je naselilo na tem obmo\xc4\x8dju v za\xc4\x8detku 19. stoletja, kjer je pod kraljem Sobhuzo I. (1815 - 1839) ustanovilo svojo dr\xc5\xbeavo. Po priseljevanju Burov na to ozemlje v drugi polovici 19. stoletja je pri\xc5\xa1la pod oblast Velike Britanije, \xc4\x8deprav ji je z britansko - transvaalskima sporazumoma iz let 1881 in 1884 priznana neodvisnost. Po Burski vojni 1899 - 1902 preide pod neposredno britansko upravo, leta 1906 pa postane protektorat. Boj za popolno neodvisnost se pri\xc4\x8dne s prihodom kralja Sobhuze II. na oblast leta 1921. Po Londonski konferenci februarja 1968 Esvatini razglasi neodvisnost 6. septembra 1968.'